อิทธิพร บุญประคอง

อิทธิพร บุญประคอง (เกิด 26 สิงหาคม พ.ศ. 2499) เป็นนักกฎหมายและนักการทูตชาวไทยบทวิเคราะห์ : "อิทธิพร บุญประคอง" อดีตทูต นั่ง ประธาน กกต. จับตาภารกิจใหญ่คุมเลือกตั้งปี ‘62 อดีตประธานกรรมการการเลือกตั้ง‘‘อิทธิพร บุญประคอง’’ นั่งเก้าอี้ประธานกกต.คนใหม่ และข้าราชการบำนาญสังกัดกระทรวงการต่างประเทศว่าที่ กกต. 5 คน เลือก ‘‘อิทธิพร บุญประคอง’‘ เป็นประธาน กกต.

 ประวัติ 
อิทธิพร เกิดเมื่อวันที่ 26 สิงหาคม พ.ศ. 2499 เป็นบุตรของประชุมและบรรจบพร บุญประคอง อดีตนายกเหล่ากาชาด ภาค 7มารดา "ประธาน กกต." ถึงแก่กรรม มีพี่น้องรวม 3 คนจบการศึกษานิติศาสตร์บัณฑิต (นบ.) มหาวิทยาลัยธรรมศาสตร์ ในปี 2522 และจบการศึกษานิติศาสตร์มหาบัณฑิต (LL.M.) จากมหาวิทยาลัย Tulane สหรัฐ และเข้าหลักสูตรการบริหารจัดการสิ่งแวดล้อม (Environmental Management) มหาวิทยาลัยทัฟส์ สหรัฐ และหลักสูตรนักบริหารชั้นสูง สำนักงานข้าราชการพลเรือน รุ่น 56

 การทำงาน 
อิทธิพร รับราชการในกระทรวงการต่างประเทศ เคยดำรงตำแหน่งอธิบดีกรมสนธิสัญญาและกฎหมาย และรองตัวแทนของประเทศไทยในคดีตีความคำพิพากษาศาลยุติธรรมระหว่างประเทศว่าด้วยปราสาทพระวิหาร ในปี 2553 และในฐานะอธิบดีกรมสนธิสัญญาฯ จึงเข้ารับตำแหน่งกรรมการในคณะกรรมการองค์กรร่วมเพื่อแสวงหาผลประโยชน์จากทรัพยากรในพื้นดินใต้ทะเลในบริเวณที่กำหนดไหล่ทวีประหว่างประเทศไทยกับประเทศมาเลเซีย ตั้งแต่ปี 2553 – 2555

และในเวลาต่อมาก็ได้ดำรงตำแหน่งเป็นเอกอัครราชทูต ณ กรุงไนโรบี สาธารณรัฐเคนยา ซึ่งดำรงตำแหน่งเอกอัครราชทูตผู้แทนถาวรแห่งประเทศไทยประจำโครงการสิ่งแวดล้อมแห่งสหประชาชาติ และ เอกอัครราชทูตผู้แทนถาวรแห่งประเทศไทยประจำโครงการตั้งถิ่นฐานมนุษย์แห่งสหประชาชาติ ประธานกลุ่ม 77 และจีนประจำโครงการสิ่งแวดล้อมแห่งสหประชาชาติและโครงการตั้งถิ่นฐานมนุษย์แห่งสหประชาชาติ ณ กรุงไนโรบี ในปี 2557

โดยตำแหน่งสุดท้ายคือ เอกอัครราชทูต ณ กรุงเฮก ประเทศเนเธอร์แลนด์ และเอกอัครราชทูตผู้แทนถาวรแห่งประเทศไทยประจำองค์การเพื่อการห้ามอาวุธเคมี ในปี 2558 จนกระทั่งเกษียณอายุราชการในวันที่ 30 กันยายน 2559 รวมถึงการเป็นผู้แทนพิเศษของรัฐบาลไทยในการรณรงค์หาเสียงสนับสนุนการสมัครรับเลือกตั้งของไทยในตำแหน่งสมาชิกไม่ถาวรของคณะมนตรีความมั่นคงแห่งสหประชาชาติ ในปี 2559อิทธิพร บุญประคอง อดีตเอกอัครราชทูต สู่การเป็น ประธาน กกต. – เลือกตั้ง 62

นอกจากนี้ยังเป็นผู้ประสานงานและหัวหน้าสำนักงานโครงการการหารือกรอบเอเชียและแปซิฟิกว่าด้วยผู้อพยพ ผู้พลัดถิ่น และผู้ย้ายถิ่นฐาน ซึ่งเป็นโครงการที่ได้รับการสนับสนุนจากสำนักงานข้าหลวงใหญ่ผู้ลี้ภัยแห่งสหประชาชาติ และองค์การระหว่างประเทศว่าด้วยการย้ายถิ่นฐาน
 ชีวิตส่วนตัว 
อิทธิพร สมรสกับนางสุธีรา บุญประคอง มีบุตร 1 คน คือ ธิราพร บุญประคอง ปัจจุบันทำงานในสหรัฐรายงานของ คณะกรรมธิการสามัญเพื่อทำหน้าที่ ตรวจสอบประวัติ ความประพฤติ และพฤติกรรมทางจริยธรรมของบุคคลของผู้ได้รับการเสนอชื่อให้ดำรงตำแหน่งกรรมการการเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓ , เล่ม ๑๓๘ ตอนพิเศษ ๑ ข หน้า ๓๗, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕, เล่ม ๑๒๙ ตอนที่ ๓๕ ข หน้า ๑๒, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๓ ตอนที่ ๑๔ ข หน้า ๑๙๙, ๒๗ มิถุนายน ๒๕๔๙

 ดูเพิ่ม 
 คณะกรรมการการเลือกตั้ง

 อ้างอิง 

 แหล่งข้อมูลอื่น 
 นายอิทธิพร บุญประคอง - สำนักงานคณะกรรมการการเลือกตั้ง

หมวดหมู่:นักกฎหมายชาวไทย
หมวดหมู่:นักการทูตชาวไทย
หมวดหมู่:เอกอัครราชทูตไทย
หมวดหมู่:ข้าราชการพลเรือนชาวไทย
หมวดหมู่:ประธานกรรมการการเลือกตั้ง
หมวดหมู่:กรรมการการเลือกตั้งไทย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา